LAOAG CITY - Arig na saanen a mabigbig pay dagiti tallo nga agaama ken ti agtawen ti 90 a lola a karaman kadagiti nakset iti napasamak nga uram itay tengnga ti rabii iti San Nicolas Ilocos Norte.
Makita iti nakset a bangkay dagiti agaama ti panagi-innarakup da kalpasan a nasukimat ti uneg ti nauram a balay a kukua ti Capalungan family.
Iti pakpakauna nga imbestigasyon ti BFP, iti kuarto ti agtawen ti 90 a lola a binigbig ti maysa a residente a ni Rosalina Capalungan ti nangrugyan ti apuy,.
Naammoan a naipagagangayen iti baket ti panagsindi na ti kandela iti tunggal agkararag.
Rumrummuar nga iti likud ti kuarto ti baket ti pagnanaedan ti anak na a ni Inocencio Capalungan ken dagiti annak ti lakay nga agtawen ti sangapulo ken lima.
Mapapati a ginandat dagiti agaama ti rummuar iti kuarto da ngem saan dan a nakabaelan pay ti gumilgil-ayab nga apuy.
Napalaus ti ladingit dagiti kakabagyan dagiti biktima iti pannakakita da kadagiti nakset a bangkay.
Dagiti agaama ket anak ken appoko ni lola Rosalina.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn